cyanic-selkie/wikianc huggingface dataset:
Amazon.com
Videopelien tuotanto
Amazon on ostanut Suomesta ainakin yhden yhtiön hankkiessaan Umbra Softwaren tammikuussa 2021. Yhtiön ohjelmisto on suunnattu suurien kolmiulotteisten mallien käsittelyyn.
Logistiikkapalvelut
Yritys toimittaa itse lähetyksensä osassa maailmaa, kuten osassa Yhdysvaltoja. Yrityksen rahtirekkaan mahtuu noin 2000 pakettia. Yrityksellä on käytössään useita rahtilentokoneita tuotteidensa kuljetukseen. Ne on brändätty Amazon Prime Air -merkkisiksi.
Yritys on myös tuotekehitellyt pakettien toimittamista miehittämätön ilma-alusten eli droonien avulla, mutta ne eivät ole käytössä vuonna 2022. Yrityksen mukaan sen päämääränä on toimittaa paketit ilma-aluksella tilaajalle alle tunnissa. Amazon on myös kokeillut robottikuljetusta pienen mönkijän avulla Washingtonin osavaltion yhdessä kaupungissa.
Delivery Service Partner (DSP) on yrityksille suunnattu logistiikkapalvelu. Amazon markkinoi alihankkijayrityksen perustamista Amazon advantage -ohjelman kautta. Amazonin pienkuljetusta hoitavan pienyrityksen perustaminen maksaa ainakin 10 000 dollaria.
Laajakaistayhteydet
Amazonin Project Kuiper on satelliiteilla tarjottava laajakaistayhteys, jolla se kilpailee SpaceX:n Starlink-projektin kanssa.
Verojen kiertäminen
Euroopan Amazon on rekisteröity Luxembourgiin. Amazon ei maksanut Luxemburgiin lainkaan yritysveroja vuonna 2020, vaikka yhtiön Euroopassa myyntitulot olivat 44 miljardia euroa kyseisenä vuonna. Yhtiö teki kyseisenä vuonna 1,2 miljardia tappiota. Samana vuonna yhtiö sai myös 56 miljoonan euron edestä vapautuksia tulevista veroista, joita yhtiölle on kertynyt yli 2,7 miljardin euron edestä tulevista tuotoista. Yritys myös teki samana vuonna kaikkien aikojen tuloksensa ja teki voittoa yli 8 miljardia euroa.
Project Goldcrest on nimi järjestelylle, jossa Amazon siirsi omistuksia Luxemburgiin ja tytäryhtiöiden välisille sopimuksille.
Yhtiö on tuomittiin vuonna 2017 maksamaan 250 miljoonaa euroa Luxemburgille laittomista verohelpotuksista.
Työntekijöiden kohtelu
Vuonna 2020 uutisoitiin Amazonin työntekijöiden saavan positiivisen testituloksen COVID-19-tautiin. Jotkut Staten Islandin varaston työntekijät järjestivät maaliskuun 2020 lopulla ulosmarssin protestoidakseen työpaikkansa heikkoa terveystilannetta koronaviruspandemian keskellä. Yksi järjestäjistä, Chris Smalls, asetettiin ainoana karanteeniin, ja pian sen jälkeen hänet erotettiin yrityksestä.
Vatijärvi (Kuhmoinen)
Vatijärvi on Pirkanmaalla Kuhmoisten Kylämässä sijaitseva järvi.
Maantietoa
Järven pinta-ala on 9,6 hehtaaria ja se on 600 metriä pitkä ja 250 metriä leveä. Se sijaitsee Isojärven ja Särkijärven välisessä metsämaastossa. Järvellä ei ole kartan mukaan saaria ja se on autio. Sen rantaviivan pituus on 1,6 kilometriä ja sen rannat ovat metsämaata. Järven lounaisrantaan tulee metsäautotie, joka haarautuu Särkijärven kohdalla yhdystieltä 3284.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 155,5 metriä mpy. Siihen ei ole johdettu metsäojia, mutta siihen laskee lännestä Valkulammi. Vatijärven laskuoja virtaa Saukkolammin, Vuorisjärven, Likolammin ja Kannuslammin kautta Särkijärveen.
Time Out
Time Out on yhdysvaltalaisen jazzyhtyeen The Dave Brubeck Quartetin studioalbumi, jonka Columbia Records julkaisi vuonna 1959. Albumin kappaleissa käytettiin jazzille epätavallisia tahtilajeja, kuten 9/8, 6/4 ja 5/4. Albumia pidetään cool jazzin ja West Coast -jazzin hienoimpana sekoituksena. Time Out sijoittui Billboardin popalbumien listan kakkossijalle.
Vuonna 2005 Time Out otettiin säilytettäväksi kulttuurisesti, historiallisesti ja taiteellisesti merkittävänä äänitteenä Kongressin kirjaston ylläpitämään National Recording Registry -rekisteriin. Rekisterin tarkoitus on lisätä tietoisuutta yhdysvaltalaisen ääniteperinnön säilyttämiseksi. Samana vuonna albumi valittiin hakuteokseen 1001 albumia jotka jokaisen on kuultava edes kerran eläessään.
Kappaleet
Kaikki kappaleet on säveltänyt Dave Brubeck paitsi kappaleen ”Take Five”, jonka on säveltänyt Paul Desmond.
Mod revival
thumb|The Jam esiintymässä [[Newcastle upon Tyne|Newcastlessa vuonna 1982]]
Mod revival oli rockmusiikin tyylilaji ja alakulttuuri, joka kehittyi 1970-luvun lopulla Englannissa ja levisi pienemmässä mittakaavassa myös muihin maihin.
Mod revivalin johtava yhtye oli The Jam, joka otti vaikutteita 1960-luvun mod-kulttuurista niin musiikillisesti kuin tyylillisestikin. The Jam yhdisteli punk rockin energiaa 1960-luvun yhtyeiden, esimerkiksi The Small Facesin, The Creationin, The Whon, musiikkiin. Genren suosiota lisäsivät vuonna 1979 julkaistu Quadrophenia-elokuva ja The Jamin vuotta aikaisemmin ilmestynyt All Mod Cons -albumi. The Jamin ohella muita mod revival -yhtyeitä olivat esimerkiksi The Chords, The Purple Hearts, Secret Affair, The Lambrettas, Small World, Long Tall Shorty, Back to Zero ja Squire. Mod revivaliin kuului kiinteästi 1960-luvun tyylinen pukeutuminen, parkatakit, puvut ja skootterit. Tyylin edustajilla oli yhteenottoja esimerkiksi rockabillynuorten ja skinheadien kanssa.
Mod revivalin suosio hiipui The Jamin lopetettua vuonna 1982. Tyylillä oli kuitenkin pitkäikäinen vaikutus brittiläisen rockmusiikin kehitykseen. Mod revival ja The Jam vaikuttivat merkittävästi brittipopin syntyyn ja esimerkiksi sellaisiin yhtyeisiin kuin Blur, Oasis ja The Smiths.
Suomessa genreä edusti The Jam -tyylistä musiikkia soittanut Lola Ego, joka levytti yhden singlen Selecta-levymerkille.
Valkogaselli
Valkogaselli eli saharangaselli (Gazella leptoceros) on gasellien sukuun kuuluva onttosarvinen. Se elää Saharan aavikolla Afrikassa. Valkogaselli oli aikaisemmin Saharan yleisin gasellilaji, mutta metsästyksen takia se on harvinaistunut ja sen levinneisyys on muuttunut hyvin laikuttaiseksi. Laji onkin erittäin uhanalainen.
Valkogaselli on sopeutunut elämään hiekka-aavikoilla. Sen turkin väri sulautuu hyvin ympäristöön ja leventyneet sorkat parantavat kantakykyä hiekassa. Pieninä ryhminä liikkuvat valkogasellit voivat vaeltaa pitkiäkin matkoja etsiessään ruokaa. Niiden ravinto koostuu muun muassa pensaista, lehdistä, mehikasveista ja ruohoista. Naaras synnyttää noin 5 kuukauden kantoajan jälkeen yleensä yhden vasan.
Nisäkäsnimistötoimikunnan ehdotus lajin uudeksi suomenkieliseksi nimeksi oli "saharangaselli", jota Suomen Lajitietokeskus suosittelee käyttämään.
M.I.A.
thumb|M.I.A.
Valkogaselli
Koko ja ulkonäkö
thumb|vasen|Valkogaselli [[Cincinnatin eläintarhassa Yhdysvalloissa.]] Valkogaselli on gaselliksi keskikokoinen. Sen ruumiinpituus on 100–110 senttiä, säkäkorkeus 65–72 senttiä ja paino 14–30 kiloa. Hännän pituus on 15–20 senttiä. Valkogaselli on väritykseltään gaselleista vaalein. Lajin turkki sulautuu hyvin ympäristöön. Sen turkki on vaaleankeltainen ja lähes valkoinen. Kylkijuovat ovat muuta ruumista hieman tummemmat, mutta silti heikosti erottuvat. Vatsapuoli on täysin valkoinen. Musta häntä korostuu valkoista takapuolta vasten. Naaman juovat ovat melko heiveröiset. Silmästä kuonoon kulkee tumma viiru, ja myös silmien välissä on kuonoon asti ulottuva punaruskea juova. Korvat ovat isot ja kapeat. Sekä koirailla että naarailla on sarvet, jotka sijaitsevat korvien edessä. Ne ovat pitkät, kapeat, miltei suorat ja rengasharjanteiset. Harjanteita on sarvessa 20–25. Koiraiden sarvet ovat pidemmät, paksummat ja enemmän S:än muotoiset kuin naarailla. Koirailla sarvien pituus on 30–41 senttiä, kun taas naarailla yleensä 20-38 sentin pituiset. Naaraiden sarvet ovat myös sileämmät kuin koiraiden. Valkogasellin pitkät sorkat ovat leventyneet siten, että niiden kantokyky hiekassa paranee.
M.I.A.
Mathangi ”Maya” Arulpragasam (s. 18. heinäkuuta 1975 Lontoo, Iso-Britannia) on brittiläinen taiteilija, elokuva-ammattilainen ja muusikko. Hänet tunnetaan parhaiten taiteilijanimellä M.I.A. Musiikissaan hän on yhdistellyt erilaisia tyylilajeja, kuten grimea, hip hoppia, raggaa, dancehallia, elektroa ja baile funkia.
Valkogaselli
Koko ja ulkonäkö
Valkogaselli muistuttaa dorkasgasellia, mutta sen väritys on tummempi ja sarvet paksummat. Se on myös dorcasgallia hieman suurempi. Vuorigaselli eroaa valkogasellista siinä, että sen sarvet paljon lyhyemmät ja pölkkymäisemmät. Sen väritys on myös tummempi ja naamajuovat paremmin erottuvat.
M.I.A.
Elämäkerta
Mathangi ”Maya” Arulpragasam syntyi Lontoon Hounslow’ssa. Hänen isänsä on tamili kapinallinen Arul Pragasam. Kun Maya oli kuuden kuukauden ikäinen, hänen perheensä muutti takaisin kotimaahansa Sri Lankaan. Motivoituneena toiveestaan tukea Tamilitiikereitä, hänen isänsä tuli tunnetuksi politiikassa nimellä Arular ja oli perustamassa militanttia Eelam Revolutionary Organisation of Students -ryhmää. Mayan taiteilijanimi M.I.A. tulee sekä sanoista Missing in Acton (kadonnut Actonissa) että sanoista Missing in Action (kadonnut taistelussa).
Sri Lankassa Maya asui ensin isovanhempiensa luona. Vuoden kuluttua, kun hänen isänsä osallistui yhä enemmän sotatoimiin, Maya, hänen vanhempi siskonsa Kali ja heidän äitinsä muuttivat Jaffnaan, kauas saaren pohjoisosaan. Siellä syntyi Mayan veli Sugu. Yhteydet heidän isäänsä olivat tiukasti rajoitettuja. Lopulta, kun sisällissota kiihtyi, perheelle oli turvatonta pysyä Sri Lankassa, joten he olivat pakotettuja muuttamaan Intian Madrasiin. Kuitenkin taloudellisista vaikeuksista, sairastumisesta ja ruuan ja veden rajallisesta saatavuudesta johtuen heidän oli muutettava takaisin Sri Lankaan setänsä avustuksella. Siellä he asettuivat taas Jaffnaan.
Kun Sri Lankan sisällissota oli vilkkaimmillaan,, Mayan perhe yritti jälleen paeta maasta. Useiden epäonnistuneiden lähtöyritysten jälkeen he onnistuivat pakenemaan. He palasivat Intian kautta Mayan syntymäpaikkaan Lontooseen, jonne he jäivät pakolaisiksi.
Valkogaselli
Levinneisyys ja elinympäristö
Valkogasellin levinneisyys on ollut viime aikoihin asti ilmeisesti hyvin laaja ja lajia on tavattu ainakin Algeriassa, Malissa, Nigerissä, Tšadissa, Tunisiassa, Libyassa, Egyptissä ja Sudanissa, mutta esiintyminen Saharan eteläosien valtioissa on ollut epävarmaa jo 1990-luvulla. Viime vuosina valkogaselleja on löydetty vain Algeriasta, Tunisiasta, Libyasta ja Länsi-Egyptistä.
M.I.A.
Elämäkerta
Maya Arulpragasam alkoi oppia englannin kieltä 11-vuotiaana asuessaan Mitchamissa Etelä-Lontoossa. Tuolloin hän tutustui länsimaiseen radioon ensi kerran kuunnellen naapuriasunnoista kantautuneita lähetyksiä. Tästä alkoi hänen viehtymyksensä hip hopiin ja rapiin. Public Enemy, Big Daddy Kane, Roxanne Shanté ja N.W.A. olivat hänen varhaisimpia vaikuttajiaan.
Valkogaselli
Levinneisyys ja elinympäristö
Valkogasellien elinympäristöä ovat hiekkaiset ja kiviset aavikot, joissa on akaasiametsiköitä ja vähäkasvisia hiekkapainanteita. Useimmat tunnetut kannat elävät hiekka-aavikoilla. G. l. loderi-alalaji näyttää elävän vain hiekka-aavikoilla, mutta nimialalaji elää Acacia raddiana-akaasian metsiköissä, keitaiden hiekkaisilla reunamilla, joilla kasvaa Nitraria retusa-pensasta sekä dyynien välisissä vajoamissa, joissa kasvaa Cornulaca monacantha-kasvia.
M.I.A.
Elämäkerta
Arulpragasam pääsi Lontoon Central Saint Martins College of Art and Design -oppilaitokseen, jossa hän opiskeli kaunotaidetta, elokuvaa ja videota. Sen jälkeen Arulpragasam lähti Tokioon harjoittelemaan laulu-uraa varten.
Valkogaselli
Elintavat
thumb|Valkogaselli Cincinnatin eläintarhassa. Valkogasellin elintavat tunnetaan huonommin kuin muiden Saharan gasellilajien. Valkogasellit elävät pienissä laumoissa, joihin kuuluu 2–20 yksilöä. Myös yksin liikkuvia eläimiä on havaittu. Tavallisimmin laumaan kuuluu kolmesta kymmeneen yksilöä: yksi hallitseva koiras, useita naaraita ja niiden poikasia. Koiraat voivat liikkua myös yksikseen. Nuoret koiraat elävät omissa laumoissaan, kunnes ne pystyvät kilpailemaan naaraista. Muille aavikoiden antiloopeille ja gaselleille tyypilliseen tapaan, ilmeisesti myös valkogasellien laumat ovat rakenteeltaan joustavia ja vaihtelevat olosuhteiden mukaan. Lauhkeasta ulkonäöstään huolimatta valkogasellit voivat olla aggressiivisia. Koiraat taistelevat usein rajustikin löyhistä reviireistään. Näkö ja kuuloaistit ovat erittäin hyvät. Valkogasellilla on useita luontaisia vihollisia, joskin osa niistä ei enää esiinny sen elinpaikoilla. Aiemmin gepardit saalistivat valkogaselleja kaikkialla niiden levinneisyysalueella. Levinneisyysalueen eteläosissa niitä ovat saattaneet saalistaa myös hyeenakoirat, leijonat, täplähyeenat ja leopardit.
Cuanza
Cuanza on Angolan joki, joka laskee Atlantin valtamereen juuri maan pääkaupungin Luandan eteläpuolella. Siitä on saanut nimensä kaksi angolalaista maakuntaa, Cuanza Norte ja Cuanza Sul.
Valkogaselli
Elintavat
Ravinto koostuu heinistä, lehdistä, mehikasveista, vihreävartisista kasveista ja pensaista. Nimialalajin G. l. leptoceros ravintokasveihin kuuluvat Nitraria retusa-pensas, Pituranthos tortuosus, Acacia raddiana-akaasia, Cornulaca monocantha-pensas, mykerökukkaismaisiin kuuluva Launaea capitata, ja tatarkasveihin kuuluva Calligonum comosum. G. l. loderi-alalajin tärkein ravintokasvi Aristida pungens-heinä, mutta se syö myös runsaasti vettä sisältäviä kasveja kuten Anabasis articulata-revonhäntäkasveja, Arthrophytum schmittianum-kasvia, Helianthemum kahiricum-päivännoutokasvia sekä vesimeloneja. Valkogaselli saa vettä myös lehtiin kerääntyvästä vesikasteesta. Se saa näin kaiken tarvitsemansa veden, mutta voi myös juoda mikäli vettä on tarjolla.
Lisääntyminen
Valkogasellien kiima-aika on tyypillisesti elo-syyskuussa, jos olosuhteet ovat hyvät. Koiraat perustavat näissä oloissa itselleen reviirin, jota ne puolustavat. Lisää jälkeläisiä tuottaakseen ne yrittävät kerätä sinne myös oman lauman ulkopuolisia naaraita. Kaikki naaraat eivät kuitenkaan välttämättä ole tähän aikaan halukkaita parittelemaan, ja myös kiertelevät koiraat yrittävät houkutella niitä luokseen. Naaraiden kantoaika kestää 156–169 vuorokautta. Ne synnyttävät tammi-helmikuussa, toisen lähteen mukaan myös toukokesäkuussa yhden, joskus kaksi vasaa. Vasoja imetetään noin kolme kuukautta. Naaraat tulevat sukukypsiksi 6–9 kuukauden ikäisinä, koiraat 18 kuukauden ikäisinä.
Luokittelu
thumb|Alhaalla on kuvattuna valkogasellin sarvet, ylhäällä dorcasgasellin sarvet. Valkogaselli luokitellaan gasellien Gazella-sukuun. Geenitutkimusten mukaan se muodostaa yhdessä cuvieringasellin ja kuhertajagasellin oman lajiryhmän tämän suvun sisällä. Ne saatetaan tulevaisuudessa siirtää omaan Trachelocele-sukuun. Valkogasellista tunnistetaan kaksi alalajia: G. l. leptoceros ja G. l. loderi, jotka eroavat toisistaan sekä ekologialtaan, levinneisyydeltään, että ulkonäöltään. Nimialalaji on pienempi ja tummempi, kun taas G. l. loderi on isompi, vaaleampi, lyhytsarvisempi ja kapeakalloisempi. Alalajien eroista huolimatta jotkut auktorit ovat kyseenalaistaneet niiden taksonomisen aseman.
Valkogasellin lajinimi leptoceros tulee kreikan kielestä ja tarkoittaa "ohutsarvea". Leptos tarkoittaa ohutta ja keras sarvea. Vuonna 1894 kuvattu alalaji G. l. loderi on saanut nimensä löytäjänsä Sir Edmond G. Loderin mukaan.
Uhat ja suojelu
Aikuisten valkogasellien kokonaismääräksi arvioidaan vain alle 2 500 yksilöä ja kanta taantuu edelleen. Yhteenkään osapopulaatioon ei uskota kuuluvan enempää kuin 250 yksilöä. Pääsyy lajin vähenemiseen on metsästys, jonka takia levinneisyys on nykyään hyvin laikuttainen. Laji on kärsinyt myös elinympäristöjen vähenemisestä, häirinnän lisääntymisestä ja sodista. Useimmat valkogasellin esiintymismaista ovat köyhiä ja niissä on ollut paljon levottomuuksia. Valkogasellia metsästetään lihan sekä sarvien takia, joita myydään ornamenteiksi. Lisäksi nelivetoajoneuvoihin ja muihin moottoriajoneuvoihin perustuva aavikkoturismista johtuva häirintä on kasvanut nopeasti. Myös aavikoitumisesta johtuva aavikkokasvillisuuden häviäminen on haitaksi lajille.
Teoriassa laji ollut suojeltu vuodesta 1969 lähtien Afrikan sopimuksen mukaisesti. Kuitenkin vain Libya kielsi sen metsästyksen kuudeksi vuodeksi. Myöhemmin muun muassa Algeria rauhoitti sen. Nykyään valkogaselli on virallisesti suojeltu suurimmassa sen elinaluetta, mutta suojelutoimet ovat puutteellisia. Valkogaselli kuuluu CITES-sopimuksen liitteeseen I. Se elää ainakin Jebilin ja Sengharin kansallispuistoissa Tunisiassa, Tassili n’Ajjerin kansallispuistossa Algeriassa sekä Siwassa sijaitsevalla suojelualueella Egyptissä. Mahdollisesti se elää myös Aïr-Ténérén kansallisella luonnonsuojelualueella Nigerissä. Valkogaselli lisääntyy melko hyvin tarhaoloissa. Kaikki vankeudessa elävät yksilöt polveutuvat pienestä Tunisiasta pyydetystä laumasta. Niiden jälkeläisiä pidetään yli kahdessakymmenessä paikassa Pohjois-Afrikassa, Euroopassa ja Pohjois-Amerikassa. Pieniä määriä on pidetään myös Tunisian ja Algerian kansallisissa tutkimuslaitoksissa. Vankeudessa elää nykyään vajaa 200 valkogasellia.
Super Six
Super Six voi tarkoittaa seuraavia asioita:
M.I.A.
Yksityiselämä
Maya oli kihloissa elektro-DJ Diplon kanssa vuonna 2007, mutta pari kuitenkin erosi. Diplo ja m.i.a tekevät kuitenkin yhteistyötä.Tällä hetkellä Maya on kihloissa Benjamin Brewerin, musiikkimoguli Edgar Bronfman Jr:n pojan, kanssa.
MTV Music Awardseista saamansa 100 000 dollarin palkkion Maya lahjoitti koulujen rakentamiseen Afrikkaan.
Taide ja elokuva
Arulpragasam piti ensimmäisen maalauksiaan esitelleen näyttelyn Euphoria Shopissa Lontoon Portobellossa vuonna 2001. Siellä oli esillä mm. karamellin värisiä spray-maalauksia ja sapluunakuvia tamilien kapinaliikkeestä; lastulevyarkeille ja kankaille graffitimaalattuja tiikereitä ja palmuja yhdistettynä oransseihin, vihreisiin ja pinkkeihin naamioihin, pommeihin, aseisiin ja taistelijoihin. Näyttely oli ehdolla Alternative Turner Prize -palkinnon saajaksi. Kokoelmasta on julkaistu M.I.A-niminen monografiakirja.
Elokuvakouluaikanaan Arulpragasam viittasi radikaaliin elokuvaan – Harmony Korineen ja Dogma 95:een – yhtenä elokuvallisena innoittajanaan, kirjoitti käsikirjoituksen, ja John Singleton lähestyi häntä työskennelläkseen elokuvassa Los Angelesissa. Lisäksi Arulpragasam ilmaisi varhaisen kiinnostuksensa muotiin ja tekstiileihin (hänen äitinsä on ompelija), suunnitteluun ja pukeutua itse tehtyihin vaatteisiin, ja hänen huonetoverinaan oli muotisuunnittelija Luella Bartley.
Cuanza
Cuanzan alkulähde sijaitsee 1 450 metrin korkeudessa Keski-Angolassa. Joki on 965 kilometriä pitkä, ja sen sivujokia ovat Kuiva, Luando ja Lucala.
Keminmaa
Keminmaa (vuoteen 1979 asti Kemin maalaiskunta, ) on Suomen kunta, joka sijaitsee Lapin maakunnan lounaisosassa. Kunnassa asuu 0 ihmistä ja sen pinta-ala on 0 km², josta 0 km² on vesistöjä. Väestötiheys on 0 asukasta/km².
Vuoden 2015 alussa Kemin kaupunki sekä Keminmaan ja Simon kunnat suunnittelivat yhdistymistä uudeksi Kemin kaupungiksi. Kemin ja Simon kunnanvaltuustot hyväksyivät yhdistymisehdotuksen, mutta Keminmaan valtuusto hylkäsi sen.
Maantiede
Keminmaan naapurikunnat ovat Kemi, Simo, Tervola ja Tornio.
230 metriä pitkä kalatie nousee 12 metriä ylös Isohaaran padon yli.
Keminmaa kuuluu Lapin kolmion alueeseen, jossa on emäksisten ja karbonaattisten kivilajien ansiosta ravinteita normaalia enemmän, minkä takia vaateliaita kasvilajeja esiintyy alueella runsaasti. Siellä on lehtoja ja aapasoita. Keminmaassa sijaitsee kaikkiaan seitsemän Natura-kohdetta: Suuripään suo- ja lehtokohde jossa kasvaa harvinaisia lajeja, monimuotoinen luonnontilaiseen suoluonnon keskittymä Martimoaapa-Lumiaapa-Penikat, vetinen Kirvesaapa, Kaltiojängän lehto, Musta-aapa, Tornivaaran lehto ja rehevä Kallinkangas.
Kylät
pienoiskuva|200px|oikea|Keminmaan kunnanraja. Keminmaassa sijaitsevia kyliä ovat Hirmula, Ilmola, Itäkoski, Jokisuu, Laurila, Lautiosaari, Liedakkala, Maula, Pörhölä, Ruottala, Sompujärvi, Törmä, Viitakoski, Lassila ja Länsikoski.
Keminmaan maarekisterikylät ovat Alapaakkola, Hirmula, Ilmola, Kirkonkylä, Koroiskylä, Lautiosaari ja Liedakkala.
Historia
pienoiskuva|vasen|210px|Pyhän Mikaelin kirkko. Asutus Kemijokivarressa on hyvin vanhaa. Pysyvä asutus syntyi jo 1000-luvun alussa, kun Satakunnasta, Hämeestä ja Karjalasta muutti väkeä pohjoisen erämaihin. 1200-luvulla alueelle saapuivat ruotsalaiset ja saksalaiset kauppiaat, joilta saatu suola oli ratkaiseva edellytys lohikaupan vilkastumiselle. Ensimmäinen kirjallinen tieto Kemin seurakunnasta on vuodelta 1329, jolloin se mainitaan kuningas Maunu Eerikinpojan kirjeessä. Samalle vuosisadalle ajoittuu kiista Uppsalan ja Turun hiippakuntien välisen rajan määrittämisestä Pohjois-Pohjanmaalla. Hiippakuntien raja muodostui lopulta Tornion ja Kemin väliin niin, että Kemin seutu jäi Turun hiippakuntaan ja sitä kautta Suomeen, kun taas Tornio kuului Uppsalan piispan hallintaan. Kemin seurakunta oli laaja alue, joka ulottui pohjoisesta Lapista Haukiputaalle.
Seurakunnan ensimmäinen, katoliselta ajalta peräisin oleva kirkko on perimätiedon mukaan sijainnut Valmarinniemessä. Venäläiset ryöstivät kirkon vuonna 1473 ja polttivat sen vuonna 1517. Uusi kirkko eli nykyinen Keminmaan vanha kirkko (Pyhän Mikaelin kirkko) rakennettiin vuosina 1519–1521. Siellä makaa vuonna 1629 kuolleen kirkkoherra Nikolaus Rungiuksen kuuluisa muumioitunut ruumis. Kirkko on pohjoisin keskiaikainen kivikirkko Suomessa.
Keskiajalla myös maallinen hallinto muodostui. Keminmaan edeltäjä Kemin pitäjä oli Pohjois-Suomen vanhimpia pitäjiä ja käsitti laajimmillaan koko Peräpohjolan eli nykyiset Simon, Kemin, Tervolan ja Rovaniemen aina Kemijärvelle asti. Karjatalous alkoi kehittyä 1600-luvulta alkaen.
Rovaniemi irrottautui Kemin suurpitäjästä vuonna 1785 ja Simo ja Tervola vuonna 1866. Maankohoaminen madalsi Kemijoen suuta niin, etteivät kauppiaat enää päässeet aluksillaan jokia ylös, joten meren rannalle perustettiin vuonna 1869 uudeksi kauppapaikaksi Kemin kaupunki. Keminmaan uusi kirkko rakennettiin keisari Aleksanteri I:n rahoittamana vuosina 1823–1827 ja sen suunnitteli Carl Ludvig Engel. 1860-luvulta alkaen Kemijoelle perustettiin lukuisia höyrysahoja, jotka mullistivat alueen elämän. Merkittävimpiä olivat vuonna 1874 toimintansa aloittanut Karihaaran saha ja valtion vuonna 1921 perustama Veitsiluodon saha. Teollisuuden synty kasvatti alueen väkilukua, ja niinpä iso osa aiempaa Kemin maalaiskuntaa liitettiin Kemin kaupunkiin vuoden 1931 alusta. Samalla Kemin maalaiskunta menetti lähes 15 000 asukasta ja jäljelle jäi vain 3 500.
Toisen maailmansodan aikana Keminmaan nykyisen vanhustentalon paikalla Kallinjärven reunalla toimi saksalaisten leipomo, jossa leivottiin kaikki Pohjois-Suomen saksalaisjoukkojen leivät. Pölhön koulussa toimi saksalaisten upseerikerho.
Sotien jälkeen tuli jälleenrakennuksen aika. Pohjolan Voima Oy rakensi Keminmaalle vuosina 1945–1948 Isohaaran voimalaitoksen, minkä seurauksena Kemijoen lohi siirtyi historiaan ja monet niityt ja pellot jäivät veden alle. 1950-luvun lopussa aloitettiin mittava kaavoitustyö ja kunnallistekniikan kehittäminen, jonka tuloksena vuosina 1970–2005 rakennettiin yli 1600 omakotitaloa ja noin 1200 kerros- ja rivitalohuoneistoa. Vuonna 1966 silloiseen Kemin maalaiskuntaan valmistui Kuivamaito Oy:n tehdas. Elijärven kaivos avattiin vuonna 1968 ja Taivalkosken voimalaitos vuonna 1975. Vuoden 1979 alussa kunnan nimi muutettiin Kemin maalaiskunnasta Keminmaaksi.
Hallinto
Keminmaan kunnanjohtaja on Hannele Matinlassi. Kunnanvaltuusto valitsi hänet tehtäväänsä kesäkuussa 2022. Matinlassin edeltäjä oli Mauri Posio, joka toimi kunnanjohtajana vuosina 2013 –2022. Posio valittiin tehtävään joulukuussa 2012, ja syyskuussa 2018 hänet valittiin uudelle kuuden vuoden määräaikaiselle kaudelle. Hän irtisanoutui tehtävästään huhtikuussa 2022.
Keminmaan kunnanvaltuustossa on 31 valtuutettua. Kaudella 2021–2025 suurin puolue on keskusta, jolla on 10 valtuutettua. Keminmaalaisten parhaaksi -ryhmällä on 8 valtuutettua, vasemmistoliitolla 6 valtuutettua, perussuomalaisilla 4 valtuutettua, kokoomuksella 2 valtuutettua ja vihreillä yksi valtuutettu.
Talous
Vuonna 2021 viisi eniten yhteisöveroa maksaneet yrityksen olivat kattoristikoiden valmistukseen erikoistunut Keminmaan Puurakenne Oy, metalliteollisuuden alihankintayritys TT-Teknologia Oy, nosturipalveluita tarjoava Liftlink Oy, talonrakennukseen erikoistunut Nordic PolarHouse Oy ja kuljetusliike Juhani Kiviaho Oy.
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1. tammikuuta 2017 tilanteen mukainen.
Taajamat
Vuoden 2017 lopussa Keminmaassa oli 8 296 asukasta, joista 7 362 asui taajamissa, 862 haja-asutusalueilla ja 72:n asuinpaikat eivät olleet tiedossa. Keminmaan taajama-aste on 89,5 %. Keminmaan taajamaväestö jakautuu kahden eri taajaman kesken:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain. Keminmaan keskuspaikka Laurila ei muodosta omaa taajamaansa, vaan se on Lautiosaaren ja Liedakkalan ohella osa Kemin keskustaajamaa, joka ulottuu pääosin Kemin kaupungin ja pieneltä osin myös Tornion kaupungin alueelle.
Tunnettuja keminmaalaisia
Keminmaassa on myös oma tanssiseura, Aida, jonka oma sali sijaitsee Torniossa.
Hiilidisulfidi
Hiilidisulfidin kemiallinen kaava on CS2 ja rakennekaava S=C=S. Se on hiilen ja rikin yhdiste, jota kutsutaan myös nimillä rikkihiili, hiilibisulfidi tai hiilisulfidi. Sitä käytetään viskoosin valmistukseen.
Hiilidisulfidi on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 76,1 g/mol, sulamispiste –111 °C, kiehumispiste 46 °C, suhteellinen tiheys 1,26 g/cm3 (vesi = 1,0 g/cm3), liukoisuus veteen 0,2 g/100 ml 20 °C:n lämpötilassa, leimahduspiste –30 °C c.c., itsesyttymislämpötila 90 °C ja CAS-numero 75-15-0.
Hiilidisulfidia valmistetaan metaanista ja rikistä tai antamalla amorfisen hiilen reagoida rikkihöyryn kanssa sähköuunissa.
Hiilidisulfidi muodostaa ksantaatteja alkoksideista tai alkoholeista emäksen avulla. Reaktiolla valmistetaan viskoosikuitua selluloosasta. Toisin kuin selluloosa, selluloosaksantaatti ((C6H9O4-O-C(=S)-SNa)x) voidaan saada liukenemaan natriumhydroksidi liuokseen. Väkevä liuos, ns. viskoosi, vedetään kuiduksi ja edelleen kelataan happokylpyyn, jossa selluloosaksantaatti hajoaa takaisin selluloosaksi. Vesipesun jälkeen kuitu on valmis. Samalla menetelmällä valmistetaan myös keinotekoisia makkarankuoria, joita voidaan vahvistaa muista kuiduista tehdyllä paperilla.
Igor Antón
Igor Antón Hernández (s. 2. maaliskuuta 1983 Galdakao, Baskimaa) on espanjalainen maantiepyöräilijä. Hän kilpaili ammattilaisena vuosina 2005−2018. Hän edusti Euskaltel-Euskadi-tallia vuoteen 2013, minkä jälkeen siirtyi kahdeksi vuodeksi Team Movistariin ja 2016 edelleen Dimension Data -talliin. Hän oli parhaimmillaan mäkiajossa.
Antón voitti vuonna 2006 Espanjan ympäriajon 16. etapin 23 sekunnin erolla Alejandro Valverdeen. Kokonaiskilpailussa hän sijoittui viidenneksitoista. Samana vuonna Antón voitti lisäksi Escalada ciclista a Montjuïc -kilpailun ja sijoittui kolmanneksi Subida a Urkiolassa.
Vuonna 2007 Antón voitti Tour de Romandien neljännen osuuden ja sijoittui kahdeksanneksi Espanjan ympäriajon kokonaiskilpailussa. Kaudella 2008 hän voitti toisen etapin Sveitsin ympäriajossa ja sijoittui kokonaiskilpailussa kolmanneksi. Lisäksi hän oli toinen Euskal Bizikleta -kilpailussa. Vuonna 2009 hän voitti Subida a Urkiola -kilpailun.
Fat Family
Fat Family on brasilialainen 1990-luvulla perustettu yhtye, jonka ensimmäinen levy Jeito sexy julkaistiin vuonna 1998. Levyä on myyty yhteensä 1,8 miljoonaa kappaletta.
Igor Antón
Antón voitti vuonna 2010 kolmannen etapin Vuelta a Castilla y León -kilpailussa ja sijoittui kokonaiskilpailussa toiseksi. Saman vuoden La Flèche Wallonne -klassikossa hän oli neljäs ja Liège–Bastogne–Liège'ssä kuudes. Tour de Romandiessa hän sijoittui viidennellä etapilla alun perin toiseksi, mutta nousi voittajaksi Alejandro Valverden tultua hylätyksi. Espanjan ympäriajossa hän voitti neljännen ja 11:nnen etapin ja oli kolmannella etapilla toinen. Hän joutui keskeyttämään kilpailun kaatumisen seurauksena 14. etapilla johtaessaan kokonaiskilpailua.
Antón sijoittui viidenneksi La Flèche Wallonnessa 2011. Saman vuoden Italian ympäriajossa hän voitti 14. etapin ja oli kokonaiskilpailussa seitsemästoista. Espanjan ympäriajossa hän voitti 19. etapin ja Tour of Beijingissä mäkikirikilpailun. Espanjan ympäriajossa 2012 hän sijoittui yhdeksänneksi. Seuraavana vuonna hän oli GP Miguel Indurainissa toinen ja Espanjan ympäriajossa 20:s. Hän voitti 2015 Vuelta Asturias -ajon ensimmäisen etapin ja kokonaiskilpailun.
Patrick Jansen
Patrick Anthony "Pat" Jansen (14. joulukuuta 1923 – 23. marraskuuta 2003) oli intialainen maahockeypelaaja, hän kuului maajoukkueeseen, joka voitti kultaa vuoden 1948 kesäolympialaisissa Lontoossa sen kaadettua finaalissa Ison-Britannian.
Lotta Backlund
pienoiskuva|333x333px|Lotta Backlund Lotta Maria Johanna Backlund (s. 14. lokakuuta 1980 Budapest, Unkari) on televisiotuotantoyhtiö Warner Bros. International Television Production Finlandin Head of Development. Hän on ollut myös suomalainen stand up -koomikko, televisiotoimittaja ja poliitikko.
Backlund on toiminut muun muassa Suomen ylioppilaskuntien liiton hallituksessa ja oli kokoomuksen ehdokas vuoden 2007 eduskuntavaaleissa. Backlund oli Suomen YK-nuorisodelegaatti vuonna 2006.
Keväällä 2007 Backlund esiintyi lyhytikäiseksi jääneen Kuka, mitä, häh? -ohjelman vakiokeskustelijana. Hän oli NRJ-radiokanavan aamuohjelman juontaja maaliskuusta 2006 marraskuuhun 2007. Backlund on juontanut myös humoristista B-studio-ajankohtaisohjelmaa Nelosella yhdessä Steen1:n kanssa. Vuodesta 2012 Backlund on toiminut kehityspäällikkönä ja tuottajana Eyeworks Finland -televisiotuotantoyhtiössä, jonka myöhemmin osti Warner Bros. International Television Productions.
Backlund julkaisee viikoittaista Backlund & Lange -podcastia yhdessä Miina Langen kanssa. Backlund toimi vuonna 2017–2018 Helsingin pormestari Jan Vapaavuoren poliittisena erityisavustajana. Toukokuusta 2021 Backlund on toiminut peliyhtiö Rovion viestintäpäällikkönä.
Vuonna 2018 Backlund valittiin Audiovisual Producers Finlandin eli APFI ry:n varapuheenjohtajaksi.
Igor Železovski
pienoiskuva|Igor Železovski Igor Nikolajevitš Železovski (,, 1. heinäkuuta 1963 Orša – 12. kesäkuuta 2021 ) oli valkovenäläinen pikaluistelija, joka edusti myös Neuvostoliittoa.
Železovski saavutti olympialaisissa kahdesti 1000 metrillä mitalin: hopeaa Lillehammerista 1994 ja pronssia Calgarysta 1988; Lillehammerissa hän edusti Valko-Venäjää ja Calgaryssa Neuvostoliittoa. Sprinttiluistelun maailmanmestaruuden hän voitti kuusi kertaa: 1985, 1986, 1989, 1991, 1992 ja 1993. Lisäksi hän sai pronssia 1990. Maailmancupin kokonaiskilpailun hän voitti 1000 metrillä 1991, 1992 ja 1993 ja oli lisäksi kolmas 1994. 500 metrin maailmancupissa hän oli kolmas 1993. Hänen saavutuksiinsa lukeutuvat myös juniorien yleisluistelun MM-hopea 1982 ja viisi Neuvostoliiton sprinttiluistelun mestaruutta.
Hän piti aikoinaan hallussaan myös useita maailmanennätyksiä.
Nuorajärvi (Kuhmoinen)
Nuorajärvi on Pirkanmaalla Kuhmoisten Kylämässä sijaitseva järvi.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 126,6 metriä mpy. Siihen on johdettu ojia kolmelta alueelta: Viinasuolta, Ahvenlammilta ja Karvalammilta. Sen laskuoja lähtee järven kaakkoispäästä ja oja laskee Saaresjärven luoteispäähän Isoniemen eteläpuolelle. Laskuojalle tulee pudotusta 2,7 metriä.
Historiaa
Vuoden 1965 ja 1966 peruskartassa järven rannoilla oli kolme maatilaa. Järven ympäristössä oli myös peltoja. Vuoden 1986 peruskartassa peltoja oli enää järven itäpuolella maatilojen yhteydessä. Järven pohjoisrannalle oli myös rakennettu vapaa-ajan asuntoja.
Under Pressure
Queenin ja David Bowien yhteistyö alkoi, kun Bowien oli tarkoitus laulaa taustalaulut kappaleella ”Cool Cat”. Under Pressure kirjoitettiin Queenin studioilla Sveitsin Montreux'ssa. Kappale ilmoitettiin kaikkien Queenin jäsenten ja Bowien yhteistyössä kirjoittamaksi, mutta basisti John Deacon kertoi vuonna 1984 Freddie Mercuryn olleen pääasiallinen lauluntekijä. ”Under Pressuren” bassokuvion tekijästä ei ole täyttä selvyyttä. Deacon kertoi lehdistölle, että sen sävelsi Bowie, mutta kitaristi Brian May ja rumpali Roger Taylor ovat ilmoittaneet sen tekijäksi Deaconin. Bowie on kertonut, että bassokuvio oli jo valmis ennen hänen tuloaan mukaan.
Under Pressure julkaistiin singlenä 26. lokakuuta 1981 ja albumin Hot Space yhdentenätoista kappaleena 25. toukokuuta 1982. Singlen toisena puolena oli kappale ”Soul Brother”. EMI julkaisi vuonna 1988 singlestä uuden version, johon sisältyi myös kappale ”Body Language”. Lisäksi kappale on myöhemmin julkaistu sekä Queenin että David Bowien kokoelmalevyillä.
David Bowie ei esittänyt ”Under Pressurea” konserteissa ennen vuotta 1992, jolloin hän lauloi sen Freddie Mercuryn muistokonsertissa duettona Annie Lennoxin kanssa.
Kappaleen bassokuviota on käytetty (samplatty) Vanilla Icen hittikappaleessa "Ice Ice Baby".
Josef Stimpfle
Josef Stimpfle (25. maaliskuuta 1916 – 12. syyskuuta 1996) oli saksalainen roomalaiskatolinen arkkipiispa. Hänet vihittiin papiksi Augsburgin hiippakuntaan 28. heinäkuuta 1946 ja nimitettiin sen piispaksi 10. syyskuuta 1963. Piispaksi vihkiminen seurasi 26. lokakuuta. Pääkonsekraattorina toimi Julius August Döpfner, jota avustivat Rudolf Graber ja Joseph Zimmermann.
Stimpfle osallistui Vatikaanin toiseen kirkolliskokoukseen. Hän jäi eläkkeelle 30. maaliskuuta 1992 ja sai samana päivänä arkkipiispan henkilökohtaisen tittelin.
Frankfurter Zeitung
Frankfurter Zeitung oli Saksan Frankfurt am Mainissa ilmestynyt vapaamielinen sanomalehti, joka oli perustettu 1856. Adolf Hitler lakkautti lehden vuonna 1943. Vuonna 1949 perustettu Frankfurter Allgemeine Zeitung on Frankfurter Zeitungin epäsuora jatkaja.
Japanissa Neuvostoliiton vakoojana toiminut Richard Sorge oli peiteammatiltaan Frankfurter Zeitungin Japanin kirjeenvaihtaja.
Mitchell Camera Company
Mitchell Camera Company oli elokuvakameroita valmistava yhtiö, jonka kehittämä kamera Mitchell BNC on yksi elokuvahistorian tärkeimmistä kameramalleista.
Kalifornian Glendalessa sijaitsevan Mitchellin ensimmäinen tärkeä myyntiartikkeli oli Mitchell Standard vuonna 1921. Kameran lähtöpohjana käytettiin John Leonardin suunnittelemaa Leonard-kameraa, jonka Mitchellin omistajat Henry Boger ja George Alfred Mitchell ostivat Leonardilta vuonna 1919. Mitchell Standard ei ollut kuitenkaan ilmestyessään mitenkään vallankumouksellinen: Bell & Howellin kameramalli 2709 toi jo vuonna 1911 Mikki Hiiri -malliset vaihdettavat filmimakasiinit ja metallirakenteiset rungot elokuvakameroihin. Myös vuonna 1930 saataville tullut käsivetoinen Mitchell NC (newsreel camera, eli "uutiskamera") oli suunnittelultaan 2709:n kaltainen. Hieman myöhemmin kameraa valmistettiin moottorivetoisena. Mallia sarjatuotettiin yhteensä 744 kameran verran.
Mitchellin tärkeimmän kameran, Mitchell BNC:n (blimped newsreel camera, eli "äänieristetty uutiskamera"), kehitystyö saatiin valmiiksi vuonna 1934, vaikkakin raaka-ainepulan takia se voitiin laittaa sarjatuotantoon vasta toisen maailmansodan jälkeen. Kamera oli periaatteessa sama kuin Mitchell NC, mutta se oli äänieristetty (englanniksi blimped), minkä takia se soveltui erinomaisesti äänielokuvatuotantoon. BNC:stä tulikin yksi kaikkien aikojen tärkeimmistä elokuvakameramalleista: vielä vuonna 1968 maailman kaikista pitkistä elokuvista jopa 85 prosenttia kuvattiin Mitchellin kameroilla, ja varsinkin klassikkokauden Hollywood-elokuvat kuvattiin yksinomaan BNC-mallin kameroilla.
Mitchellin kohtaloksi koitui kuitenkin viivyttely BNC-mallin kehittämisessä. Kamera oli liian suuri ja painava käsivarakuvaamiseen, ja kuvan rajaaminen tapahtui vanhanaikaisesti kameran kyljessä sijaitsevalla sihdillä; 1960-luvulla elokuvakameroiden trendi oli kompaktisuus ja peilisuljinetsin. Mitchellin ulkopuoliset kamerainsinöörit asensivat kuitenkin BNC:hen peilisulkimia vuodesta 1962 lähtien. Myös Mitchell päivitti vihdoin kameransa vuonna 1970 peilisuljinmalliseksi. Mitchell BNCR-malli tuli kuitenkin liian myöhään, koska Panavisionin PSR (joka oli periaatteessa vain kustomoitu BNC) sai jo elokuvastudioiden suosion. BNCR:ää valmistettiinkin vain 32 kappaletta.
Mitchell yritti vastata markkinoiden tarpeisiin julkaisemalla käsivarakuvaamiseen soveltuvan kameran Mark III vuonna 1972, mutta tämä tapahtui aivan liian myöhään: Arriflex 35BL ja Panaflex ehtivät jälleen tehdä vallankumouksen elokuvakameramarkkinoilla, ja Mitchell väistyi lopullisesti elokuvahistoriaan. Mark III -kameroita valmistettiin vain yhdeksän kappaletta, eikä niitä otettu koskaan kunnolla käyttöön.
Viimeisinä vuosinaan Mitchell jatkoi toimintaansa ainoastaan toimittamalla varaosia kameroihinsa esimerkiksi Panavisionille. Sittemmin yhtiö myytiin Joe Dutton Cameralle.
Vaikka Mitchellin kamerat eivät olekaan enää relevantteja kameroita peruskäytössä, Mitchell NC -malli (ja sen johdannaiset) nauttii erinomaista mainetta ammattielokuvaajien piirissä vankan suunnittelunsa takia. Kameraa näkyy esimerkiksi optisissa tulostimissa ja erikoisefektikamerana, ja BNCR-mallia käytettiin monien yhdysvaltalaisten sitcomien kuvaamiseen (esimerkiksi Frasier) vielä 1990-luvulla.
Palmieri
Palmieri on muun muassa seuraavien henkilöiden sukunimi:
Seututie 926
thumb|250px|Tie [[Rovaniemi|Rovaniemen Paavalniemeltä etelään päin.]] thumb|250px|Tie [[Tervolan Ossauskoskella etelään päin.]]
Seututie 926 kulkee Kemistä Tervolan kautta Rovaniemelle Kemijoen itäpuolella. Tie alkaa Kemistä valtatien 4 eritasoliittymästä Ristikankaalta ja päättyy Rovaniemelle kantatien 78 liittymään. Tie on 113 kilometriä pitkä, kokonaan kaksikaistainen ja laadultaan vaihteleva, joissakin kohtaa kapea ja joissakin kohtaa leveä, mutta päällystetty koko matkalta. Tie on valaistu pääosin vain kylien kohdalla, mutta Keminmaa-Tervola-välillä valaistusta on lähes koko matkalta.
Tieltä on yhteys joen yli länsipuolelle valtatielle 4 etelästä päin lukien Taivalkoskella (Ala-Paakkola), Tervolassa, Ossauskoskella, Petäjäskoskella sekä Valajaskoskella. Itään päin siltä on yhteys Välijoen kautta kantatielle 78 sekä Koivukylästä, Tervolan keskustasta ja Lautiosaaresta (yhdystien 9262 kautta) yhteydet Sompujärven kautta Simoon tai kaakkoon Yli-Iihin. Itään päin lähtevistä yhteyksistä ainoastaan Lautiosaaresta lähtevä tie on kokonaan päällystetty, muut ovat kokonaan tai osittain sorateitä. Nopeusrajoitus on pääosin 80 kilometriä tunnissa. Liikennemäärät ovat sangen pienet.
Päällystystyöt syksyllä 2010
Syksyllä 2010 tiellä tehtiin päällystys- ja kunnostustöitä tieosuudella Hirmula–Itäkoski. Keminmaasta Hirmulaan päällyste onkin kohtalaisen uusi ja hyväkuntoinen, mutta pohjoisempi osuus oli kulunut ja routavaurioista kärsinyt, varsinkin Maulan ja Itäkosken kylien välisellä osuudella. Kunnostushanke oli osa 10,5 miljoonan euron pottia, jonka Lapin ELY-keskus sai vuonna 2010 teiden huoltoon. Sillä päällystettiin yhteensä 324 kilometriä tietä.
Yaşar Büyükanıt
thumb|Yaşar Büyükanıt|alt= Mehmet Yaşar Büyükanıt (1. syyskuuta 1940 – 21. marraskuuta 2019 ) oli Turkin armeijan kenraali ja esikuntapäällikkö. Hän valmistui Turkin sotakorkeakoulusta vuonna 1961 jalkaväen upseeriksi. Menestyksekäs sotilasura huipentui nousuun esikuntapäälliköksi 1. syyskuuta 2006.
Büyükanıt oli näkyvä hahmo Turkin sisäpolitiikassa. Hän vastusti uskonnollisia fundamentalisteja ja Kurdistanin työväenpuoluetta.
Paul Ruddin filmografia
pienois|pysty|Paul Rudd [[San Diego Comic-Con International|San Diego Comic-Conissa 2014.]] Tämä on Paul Ruddin filmografia.
Philippe Barbarin
thumb|Philippe Barbarin Philippe Xavier Christian Ignace Marie Barbarin (s. 17. lokakuuta 1950) on katolisen kirkon ranskalainen pappi. Hänestä tuli Lyonin hiippakunnan arkkipiispa vuonna 2002 ja yksi kardinaaleista 21. lokakuuta 2003.
Barbarin syntyi Rabatissa, Marokossa, ja sai pappisvihkimyksensä 17. joulukuuta 1977. Vuosina 1998–2002 hän toimi Moulinsin piispana.
Maaliskuussa 2019 Philippe Barbarin tuomittiin puolen vuoden ehdolliseen vankeusrangaistukseen lapsen seksuaalisen hyväksikäytön peittelystä. Barbarin ilmoitti eroavansa Lyonin arkkipiispan tehtävästä. Tapaukseen perustuu François Ozonin elokuva Jumalan armosta (Grâce à Dieu, 2018).
Terminen ruiskutus
Terminen ruiskutus on menetelmä, jossa ruiskutetaan kaasuvirtauksen mukana kulkevana hienojakoisena sumuna kokonaan tai osittain nestemäiseksi sulatettua lisäainetta käsiteltävälle pinnalle. Termistä ruiskutusta voidaan käyttää materiaalien pinnoittamiseen ja erilaisiin kappaleisiin syntyneiden vaurioiden korjaamiseen.
Erilaisia termisen ruiskutuksen menetelmiä ovat liekkiruiskutus, kaariruiskutus, plasmaruiskutus, tyhjiöplasmaruiskutus, suurnopeusliekkiruiskutus ja detonaatioruiskutus.
Pianosonaatti nro 1 (Schumann)
Robert Schumann sävelsi ensimmäisen pianosonaattinsa fis-mollissa (op. 11) vuosina 1833–1835. Teos koostuu kahdesta pitkästä osasta, joiden väliin jää kaksi lyhyttä osaa. Schumann julkaisi sonaatin alter egojensa nimillä Florestan ja Eusebius. Teoksen neljännessä osassa, rondossa, kuullaan vaihtelua, joka oletettavasti ilmentää säveltäjän alter egojen luonteita; Florestan on levoton ja Eusebius pohtiva. Sonaatista on käytetty lisänimeä "Suuri".
Vehmaslammi (Kuhmoinen)
Vehmaslammi on Pirkanmaalla Kuhmoisten Kylämässä sijaitseva lampi.
Maantietoa
Lammen pinta-ala on 2,4 hehtaaria ja se on 250 metriä pitkä ja 200 metriä leveä. Se sijaitsee Saaresjärven pohjoispuolella Nuorajärven vieressä. Lammella ei ole kartan mukaan saaria ja se on autio. Sen rantaviivan pituus on 650 metriä ja sen rannat ovat kosteikkoa. Sen lähellä kulkee yhdystie 3284, mutta lammelle ei tule siitä tietä. Vuoden 1966 peruskartassa järven länsipuolella oli peltoa.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Lammen vedenpinnan korkeus on 129,0 metriä mpy. Siihen on johdettu suoraksi kaivettu oja Takalammilta, joka sijaitsee Isojärven kansallispuistossa, ja toinen oja kaakosta. Sen laskuoja lähtee eteläpäästä ja laskee puolen kilometrin päässä Saaresjärven Isolahteen.
Mono no aware
Mono no aware on japanilainen sanonta, jonka yleensä käännetään tarkoittavan "herkkyyttä asioiden edessä." Sillä viitataan kaihoisiin tunteisiin, jotka syntyvät kauniiden asioiden katoavaisuudesta ja hetkellisyydestä.
Alun perin kyseessä oli kirjallisuustermi, jota käytti tiettävästi ensimmäisenä Edo-kaudella elänyt oppinut Motoori Norinaga. Sitä pidetään perinteisesti perijapanilaisena ajattelutapana johtuen lähinnä maan buddhalais-šintolaisen taustan ja zenin vaikutuksesta Japanin kulttuuriin, mutta todistetusti se pystyy koskettamaan myös kokonaan toisessa kulttuuritaustassa kasvaneita henkilöitä.
Mono no aware tulee yleensä esille, kun käsitellään sen käyttöä tarinankerronnan ja etenkin sarjakuvan välineenä. Muita esimerkkejä ovat esimerkiksi Yasujirō Ozun elokuvat. Koska mono no awarea käyttävät teokset eivät useinkaan sisällä arkisia tapahtumia kummempaa juonenkuljetusta, monet englanninkieliset julkaisijat käyttävät niitä kuvaamaan genreluokitusta ”slice of life”.
Acerbi
Acerbi on muun muassa seuraavien italialaisten henkilöiden sukunimi:
Rondônia
Rondônia on osavaltio Brasiliassa. Sen naapuriosavaltiot ovat Acre, Amazonas ja Mato Grosso. Rondônialla on yhteistä rajaa myös Bolivian kanssa. Osavaltion pääkaupunki on Porto Velho. Muita kaupunkeja ovat muun muassa Ji-Paraná, Ariquemes, Vilhena ja Cacoal. Osavaltiossa on arviolta 1 787 279 asukasta (vuonna 2016) ja sen pinta-ala on 237 591 neliökilometriä.
Osavaltio on nimetty Cândido Rondonin mukaan.
Aluejako
Rondônia on jaettu väestönlaskentaa ja tilastointia varten Länsi-Rondônian ja Madeira-Guaporén suuralueisiin. Hallinnollisesti osavaltio on jaettu kahdeksaan ala-alueeseen, jotka jakautuvat edelleen 52 kuntaan. Ala-alueet ovat:
Henrik Tallinder
Per Henrik Tallinder (s. 10. tammikuuta 1979 Tukholma, Ruotsi) on ruotsalainen entinen jääkiekkopuolustaja, olympiamitalisti ja maailmanmestari.
Ura
Buffalo Sabres varasi Tallinderin vuoden 1997 NHL:n varaustilaisuudessa toisella kierroksella numerolla 48. Ennen siirtymistään Pohjois-Amerikkaan hän pelasi muutaman kauden Elitserienissä sekä yhden kauden SM-liigassa. Tallinder voitti Suomen mestaruuden TPS:ssä kaudella 2000–2001. Ensimmäinen kausi Pohjois-Amerikassa meni vielä farmijoukkue Rochester Americansissa, mutta seuraavalla kaudella hän vakiinnutti paikkansa Sabresin kokoonpanossa. Kesällä 2010 hänestä tuli rajoittamaton vapaa pelaaja, ja New Jersey Devils otti hänet. Hän ansaitsi 3,375 miljoonaa kaudessa. Sopimus oli neljävuotinen.
Autonasentaja
Autonasentaja on ammatti, jossa tyypillisiä työtehtäviä ovat autojen huolto ja korjaus.
Autonasentaja Suomessa
Suomessa autonasentajan työhön pääsee käymällä ammattiopiston autoalan perustutkinnon. Opintoja on mahdollista jatkaa ammattikorkeakoulussa insinööriksi tai yliopistossa. Autonasentajien työ on muuttunut osin tietokonepohjaiseksi, koska uusissa autoissa on paljon sähkölaitteita ja muuta elektroniikkaa. Palkka nousee ammattitaidon kehittyessä.
Henrik Tallinder
Ura
Työsulkukaudella 2004–2005 hän pelasi Elitserienissä Linköpingissä sekä Sveitsin jääkiekkoliigassa SC Bernin joukkueessa.
Kaudeksi 2015–2016 Tallinder palasi Turkuun 1+1-vuotisella sopimuksella.
Kaudeksi 2017–2018 Tallinder teki vuoden mittaisen jatkosopimuksen TPS:n kanssa. Syksyllä 2018 Tallinder ilmoitti lopettavansa uransa.
Raymond Abrashkin
Raymond Abrashkin (9. maaliskuuta 1911 – 25. elokuuta 1960) oli yhdysvaltalainen käsikirjoittaja ja kirjailija. Nuorten tieteiskirjailijana hän loi suositun Danny Dunn -sarjan yhdessä Jay Williamsin kanssa.
Abrashkinin vanhemmat olivat Ukrainassa syntynyt Harry Abrashkin ja englantilainen Bertha Kornfeld. Raymond Abrashkin syntyi New Yorkissa. Vuoden 1935 tienoilla hän meni naimisiin Evelyn Kurinskin kanssa.
Tyhmyyden ensyklopedia
Tyhmyyden ensyklopedia (alkuteos De Encyclopedie van de Domheid, 1999) on Matthijs van Boxselin kirjoittama tyhmyyttä käsittelevä kirja. Nimensä mukaisesti kirja on ensyklopediamainen. Kirja jakautuu kahdeksaan jokseenkin itsenäiseen osaan, jotka koostuvat noin sivun mittaisista esseemäisistä kappaleista. Kirjan kuvitus koostuu lähinnä maalauksista ja historiallisista kuvista ja piirroksista.
Satiiria ja ensyklopediaa käsittelevässä osassa van Boxsel toteaa: "Jos ensyklopedian on mieli nousta irrallisten tosiseikkojen kokoelmaa korkeammalle, erillisissä artikkeleissa täytyy olla ristiviitteitä toisiinsa." Näin maailmankaikkeus rekonstruoidaan järjellisten suuntaviivojen eli asiayhteyksien eikä aakkosellisen järjestyksen mukaan. Yksityinen ensyklopedisti lisää ja järjestelee sekä yhdistelee informaatiota selkeäksi ja kytkökselliseksi kuvaksi maailmasta luottaessaan, että ajan myötä tietoon muodostuu järjestystä.